El Mars Climate Orbiter ła ze parte de ła còpia de sonde del programa Mars Surveyor, col Mars Polar Lander . La mision de łe du sonde ła zera cheła de studiare ła meteorołozia, el clima e ła cuantità de àcua e de anidride carbònega del pianeta Marte e catar-fora prove de canbiamenti climàteghi de longo inpatamento. El Mars Climate Orbiter el zera vegnesto desfà inte el momento che, invese de pozisionarse a un'altesa de 140 — 150 km da ła superfise de Marte, el se ghea insersionà inte l'atmosfera marsiana a na altesa de solché 57 km. La sonda ła zera vegnesta desfada dai stress cauzai da ła frision prezente in cueła altesa co l'atmosfera. La sonda ła zera stada lansada da un vetore Delta II 7425 l'11 de disenbre del 1998 a łe 18:45:51 UT. El costo totałe de ła mision, intrà satèłite e sonda sul teren, el ze sta de 328 milioni de dòłari.